open-index/open-wikipedia-markdown huggingface dataset:
Donovan Ricketts

**Donovan Ricketts** nado en Montego Bay, Xamaica, o 7 de xuño de 1977. É un xogador de fútbol que xogou por última vez en Los Angeles Galaxy. Foi internacional con Xamaica en noventa e nove ocasións, é o quinto xogador con máis participacións nesa selección. Xogou na liga inglesa, na MLS e na liga xamaicana. Foi capitán da selección xamaicana.

## Equipos e estatísticas 
*Actualizado a 12 de outubro de 2016.*

## Títulos 
### Nacionais 
* MLS Cup: 2011.
* Major League Soccer Supporters' Shield (2): 2010, 2011.

### Internacionais 
* Copa Caribeña (2): 2005, 2008.

### Individuais 
* Porteiro do ano na MLS (2): 2010, 2013.
## Véxase tamén 
### Ligazóns externas 
* http://www.transfermarkt.co.uk/donovan-ricketts/profil/spieler/15544] .
Selección de fútbol de Malaisia

A **Selección de fútbol de Malaisia** () é o equipo nacional de Malaisia. Dependente da Asociación de Fútbol de Malaisia (*Persatuan Bola Sepak Malaysia*), afiliada á Confederación Asiática de Fútbol (AFC) e á FIFA. Foi fundada en 1963 para competir no Pestabola Merdeka, o torneo da independencia, un mes antes do establecemento da Federación Malaia. Está recoñecido pola FIFA como o sucesor da . O equipo recibe o alcume de *Harimau Malaya*, ou ás veces *Harimau Malaysia*, en referencia ao tigre malaio.

## Resultados 
### Copa do Mundo 
### Copa Asiática 
### Xogos Asiáticos 
Desde 1998 nos Xogos Asiáticos participa a selección sub-23.

## Véxase tamén 
### Outros artigos 
* Selección de fútbol de Malaia

### Ligazóns externas 
* Páxina web oficial
Boi almiscreiro

O **boi almiscreiro** (*Ovibos moschatus*) é un mamífero artiodáctilo da familia dos bóvidos, subfamilia dos caprinos e que vive no Ártico. Caracterízase pola súa pelaxe mesta e polo forte cheiro a almiscre que emiten os machos durante época de apareamento, do que provén o seu nome. Este cheiro é empregado polos machos para atraer ás femias. Habita principalmente no norte do Canadá e Groenlandia, aínda que tamén foi introducido en Noruega, Suecia, Siberia e Alasca, onde se poden atopar pequenas poboacións.

## Notas 
## Véxase tamén 
### Ligazóns externas 
* Lars.uaf.edu
Organización Meteorolóxica Mundial

A **Organización Meteorolóxica Mundial** (**OMM**), coñecida coas siglas **WMO** (do ) é unha organización intergobernamental dependente da ONU, creada no ano 1950 e que na actualidade conta cun total de 191 territorios e estados membros.

A OMM é herdeira da antiga Organización Meteorolóxica Internacional (OMI), fundada en Viena (Austria) no ano 1873. A OMM ten a súa sede central na cidade de Xenebra (Suíza).

## Notas 
## Véxase tamén 
### Outros artigos 
* Día Meteorolóxico Mundial

### Ligazóns externas 
* Páxina da Organización Meteorolóxica Mundial
Guerra de Arauco

miniatura|Batalla entre mapuches e españois.

A **guerra de Arauco** foi un prolongado conflito bélico que enfrontou os hispano-crioulos do entón chamado reino de Chile -pertencente ao Imperio Español-, contra o pobo mapuche, e algúns aliados como os huilinches, picunches, pehuenches e os cuncos.

O escenario da zona do conflito tiña unha notoria extensión que comprende entre o río Biobío e o Seno de Reloncaví, máis concretamente entre Concepción e a zona costeira da actual VIII Rexión do Biobío e a IX Rexión da Araucanía.

O conflito tivo unha duración dun lapso próximo aos tres séculos (1536-Independencia de Chile), mais con diferentes graos de intensidade, chamándose *guerra armada*. Como consecuencia deste conflito, xurdiu o conflito chileno-mapuche máis coñecido como "Pacificación da Araucania".

## Notas 
## Véxase tamén 
### Outros artigos 
* Pedro Osores de Ulloa
* Araucania (rexión histórica)
### Ligazóns externas 
* Serindígena.org - Mapas 
* Lexión dos Andes - Mapa das batallas da Guerra de Arauco
Venuto al mondo

***Venuto al mondo*** é un filme hispano-italiano dirixido por Sergio Castellitto que se estreou no 2013. Baséase na novela de Margaret Mazzantini.

## Personaxes 
* Penélope Cruz como Gemma
* Emile Hirsch como Diego
* Adnan Hasković como Gojko
* Saadet Aksoy como Aska
* Pietro Castellitto como Pietro
* Mira Furlan como Velida
* Jane Birkin como Psicóloga
* Sergio Castellitto como Giuliano
* Branko Djuric como Doutor
* Isabelle Adriani como Giornalista

## Notas 
## Véxase tamén 
### Ligazóns externas 
* 
* Ficha en RottenTomatoes
Saadet Aksoy

**Saadet Aksoy**, nada en Istanbul o 29 de agosto de 1983, é unha actriz turca. Aksoy recibiu a aclamación da crítica pola súa interpretación de *Aska*, no filme de Sergio Castellitto *Venuto al mondo*, co-protagonizada xunto con Penélope Cruz e Emile Hirsch.

## Filmografía 
### Cine 
### Televisión 
## Notas 
## Véxase tamén 
### Ligazóns externas 
* Páxina oficial
*
F.E.A.R.

***F.E.A.R.*** é o oitavo álbum da banda estadounidense de hard rock Papa Roach, publicado o 27 de xaneiro de 2015 a través do selo Eleven Seven Music. O disco vendeu 24.425 copias nos Estados Unidos na súa primeira semana, acadando o posto 15 na lista *Billboard 200*.

## Listaxe de cancións
Praia de Barrañán

A **praia de Barrañán** é unha praia situada na parroquia homónima do concello de Arteixo.

É unha praia rectilínea de forte ondada, apta para a práctica do surf. Está situada entre o río Sisalde e a punta do Trei e posúe un cordón de dunas que forman unha pequena marisma trala desembocadura do río.

Recibiu a bandeira azul os anos 2013, 2014, 2015, 2016 2017, 2018 e 2022.

## Notas 
## Véxase tamén 
### Bibliografía 
* 
### Ligazóns externas 
* Concello de Arteixo
Terror Twilight

***Terror Twilight*** é o quinto e derradeiro álbum da banda estadounidense de indie rock Pavement, publicado o 8 de xuño de 1999 a través do selo Matador Records nos Estados Unidos e de Domino Records no Reino Unido.

## Listaxe de cancións 
Todos os temas copostos por Stephen Malkmus.

#"Spit on a Stranger" – 3:04
#"Folk Jam" – 3:34
#"You Are a Light" – 3:54
#"Cream of Gold" – 3:47
#"Major Leagues" – 3:24
#"Platform Blues" – 4:42
#"Ann Don't Cry" – 4:09
#"Billie" – 3:44
#"Speak, See, Remember" – 4:19
#"The Hexx" – 5:39
#"Carrot Rope" – 3:52
City of Manchester Stadium

O **City of Manchester Stadium**, chamado **Etihad Stadium** dende 2011 por razóns de patrocinio, é un estadio de fútbol da cidade de Manchester, en Inglaterra, con capacidade para 55.097 seareiros, no que disputa como local os seus encontros o Manchester City, un dos clubs máis importantes da Premier League.

O estadio foi deseñado para acoller os Xogos Olímpicos de 2000 que a cidade de Manchester pretendía organizar. Trala derrota da candidatura olímpica, a cidade presentou con éxito a súa candidatura para acoller os Xogos da Commonwealth de 2002. As obras do novo estadio comezaron en 1999, e o 25 de xullo de 2002 foi inaugurado coincidindo coa cerimonia de apertura dos campionatos. Tralo remate dos xogos o estadio de atletismo comezou a ser reformado para transformarse nun estadio de fútbol, retirando as pistas de atletismo e baixando uns metros o nivel do terreo de xogo para engadir un novo anel que aumentou a capacidade do estadio en case 7.000 asentos, pasando de 41.000 a 47.726. O Manchester City mudouse do seu antigo fogar, o estadio Maine Road, á súa nova residencia ó comezo da tempada 2003-04. Dende entón o club acadou dous títulos de liga en 2011-12 e 2013-14. En 2014 a capacidade do recinto aumentou de novo tralas reformas dun dos fondos do estadio, pasando de 47.405 a 55.097 asentos.

Ademais dos Xogos da Commonwealth de 2002, o estadio ten acollido eventos deportivos importantes como a final da Copa da UEFA de 2008, e foi seleccionada como unha das 13 sedes da Copa do Mundo de Rugby 2015.

## Véxase tamén 
### Ligazóns externas 
* Páxina web oficial do Manchester City 
* Información sobre o City of Manchester Stadium na web oficial da Rugby World Cup 
### Outros artigos 
* Premier League
* Manchester City
Information Retrieved

***Information Retrieved*** é un álbum da banda estadounidense de indie rock Pinback, publicado o 16 de outubro de 2012 a través do selo Temporary Residence Limited.

## Listaxe de cancións
Adnan Hasković

**Adnan Hasković**, nado en Saraxevo o 23 de decembro de 1984, é un actor bosníaco.

## Filmografía 
## Notas 
## Véxase tamén 
### Ligazóns externas 
*
Cruceiro (viaxe)

Un **cruceiro** é unha viaxe de pracer por mar facendo escala en varios portos para visitalos. Tamén é o nome que reciben as embarcacións de pasaxeiros destinadas a estas viaxes recreativas e turísticas. Este termo tamén designa o servizo desta clase de viaxes en barco e a industria que os ofrece e xestiona.

## Historia 
[miniatura|O *[Prinzessin Victoria Luise* foi o primeiro barco de cruceiro deseñado e construído para este uso.|esquerda|200x200px]]
Cando en 1835 apareceu o primeiro anuncio de cruceiro no xornal *Shetland Journal* para visitar Escocia, Islandia e as Illas Feroe, ninguén presaxiaba un éxito de tal magnitude no século XIX. A primeira compañía a saír ó mercado foi creada en 1837 en Stromness por Arthur Anderson e Brodie Wilcox baixo o nome de Peninsular Steam Navigation Company, máis tarde convertida en P&O Cruises.

Esta iniciativa chamou a atención de grandes investidores e en 1840, Samuel Cunard fundou Cunard Line para facer viaxes transatláticas de Liverpool a Halifax. Unha das grandes xestas da enxeñaría naval e, se cadra, o grande éxito destes anos foi a construción en 1912 do *RMS Titanic*, afundido na súa viaxe inaugural ó bater cun iceberg.

No século XXI A Coruña e Vigo son paradas habituais no tráfico de cruceiros. No ano 2023 Vigo recibiu 98 buques e A Coruña máis de 130.miniatura|*Voyager of the Seas*.|centro
## Notas 
## Véxase tamén 
### Outros artigos 
* Transatlántico
Cabo de San Vicente

miniatura|250px|Faro do cabo de San Vicente visto dende o oeste.
O **cabo de San Vicente** (en ) é un accidente xeográfico situado no extremo suroeste de Portugal, que marca o límite occidental do golfo de Cádiz. Atópase preto de Sagres, concello de Vila do Bispo. Era coñecido en tempos romanos como *Promontorium Sacrum*, lugar adicado ó deus Saturno.

No cabo hai unha antiga fortaleza visitable e un faro. En Lagos, a 25 quilómetros do cabo cara ó leste, o Infante Henrique, duque de Viseu estabeleceu a súa escola de navegación no século XV, impulsora dos grandes descubrimentos portugueses.

Dende o cabo é posible apreciar o paso de barcos que transitan entre o Mediterráneo e o norte de Europa.

Estrabón (-63 ou-64 – 23) ó describir a Península Ibérica, dixo del que «non era o punto máis occidental de Europa, senón de todo o mundo habitado».

Fronte a este cabo produciuse a coñecida como batalla do Cabo de San Vicente o 14 de febreiro de 1797, aínda que outras batallas anteriores tamén recibiron o mesmo nome.

## Véxase tamén 
### Outros artigos 
* Cabo da Roca
Ambosores, Muras

**Santa María de Ambosores** é unha parroquia que se localiza no noroeste do concello de Muras. Segundo o IGE en 2019 tiña 8 habitantes (2 mulleres e 6 homes) distribuídos en 6 entidades de poboación.

## Historia 
A orixe desta parroquia remóntase a 1895 cando 24 entidades da parroquia de San Pantaleón de Cabanas segregáronse desta para formaren a parroquia eclesiástica de Ambosores que ten lugares en catro concellos (Ourol, Muras, Mañón e As Pontes de García Rodríguez) de dúas provincias (Lugo e A Coruña). Os 6 lugares que están no concello de Muras son os que forman esta parroquia civil.

## Notas 
## Lugares e parroquias 
### Lugares de Ambosores 
### Parroquias de Muras 
## Véxase tamén 
### Outros artigos 
* Ambosores
* Ambosores, Ourol
Praia das Combouzas

A **praia das Combouzas** é unha praia situada na parroquia de Barrañán do concello de Arteixo. É unha das praias nudistas da provincia da Coruña.

Está situada entre a punta do Compás e a punta do Trei, que a separa da praia de Barrañán, á que está unida durante a baixamar. É unha praia rectilínea de forte ondada, apta para a práctica do surf.
 
Recibiu a bandeira azul os anos 2012, 2013, 2014, 2015, 2016, 2017, 2018, 2019, 2020, 2021 e 2022.

## Notas 
## Véxase tamén 
### Bibliografía 
* 
### Ligazóns externas 
* Concello de Arteixo
Ambosores (homónimos)

Como topónimo **Ambosores** pode referirse a:

;En Galiza
***Ambosores**, parroquia eclesiástica que se estende por lugares de catro concellos (Muras, Ourol, Mañón e As Pontes de García Rodríguez) de dúas provincias (Lugo e A Coruña);
***Ambosores**, parroquia do concello de Muras;
***Ambosores**, parroquia do concello de Ourol;
****Ambosores**, lugar de dita parroquia;
****Entrambosores**, lugar de dita parroquia;
***Ambosores**, lugar da parroquia das Grañas do Sor, no concello de Mañón.
Mew (Pokémon)

é unha das especies de Pokémon que aparecen na franquía *Pokémon*, unha serie de videoxogos, anime, mangas, libros, cartas coleccionables e outros medios que foi creada por Satoshi Tajiri e xerou miles de millóns de dólares en beneficios para Nintendo e Game Freak. Está considerado un Pokémon lendario tanto nos videoxogos coma nos mangas e no anime de *Pokémon*.

O seu creador, o programador de Game Freak Shigeki Morimoto, incluíu a Mew en *Pokémon Red* e *Blue* como un personaxe secreto. Isto fixo que a súa presenza estivese envolta de azueiras e lendas que contribuíron ó éxito da franquía *Pokémon*. Nestes xogos, Mew só se pode conseguir en eventos de distribución de Pokémon.

Mew (ミュー) foi a primeira marca rexistrada de Pokémon en ser solicitada (9 de maio de 1990) e rexistrada (31 de marzo de 1994), mesmo antes que Pocket Monsters (ポケットモンスター), que foi solicitada o 11 de setembro do 1995 e rexistrada o 26 de decembro de 1997.

Mew fixo a súa primeira aparición cinematográfica en *Pokémon: The First Movie*, que protagoniza xunto con Mewtwo. O filme revelou que un pelo fosilizado de Mew descuberto por un equipo de científicos na selva de Güiana foi empregado para crear a Mewtwo, un clon de Mew mellorado mediante enxeñería xenética. Mew volveu aparecer de novo en *Pokémon: Lucario and the Mystery of Mew*, onde tamén é un dos personaxes principais, desta volta xunto con Lucario. A trama secundaria do filme xira arredor da misteriosa historia de Mew e como chegou a ser tan poderoso. Un dos protagonistas de *Pokémon: The Mastermind of Mirage Pokémon* é un Mew espellismo que axuda a Ash e os seus amigos a derrotar o Mirage Master ('Amo dos Espellismos').

## Notas 
## Véxase tamén 
### Outros artigos 
* Lista de pokémons
### Ligazóns externas 
* Mew en Internet Movie Database
Asasinato de Robert F. Kennedy

O **asasinato de Robert F. Kennedy**, senador dos Estados Unidos e irmán do presidente dos Estados Unidos John F. Kennedy, ocorreu pouco despois da medianoite do 5 de xuño de 1968 nos Ánxeles, no estado de California. Pouco antes do atentado, Kennedy estaba cos seus seguidores celebrando a vitoria nas eleccións primarias do estado de California, realizadas en plena carreira electoral para decidir quen sería o candidato demócrata nas eleccións presidenciais do mes de novembro daquel mesmo ano. Kennedy foi tiroteado mentres camiñaba pola cociña do Hotel Ambassador, onde se atopaba seguindo os resultados. As lesións producidas polo atentado foron graves abondo para provocar a súa morte, que se produciu no Hospital The Good Samaritan vinte e seis horas máis tarde. Sirhan Sirhan, un inmigrante de orixe palestina de 24 anos, foi declarado culpable do asasinato de Kennedy e condenado a morte, sentenza que foi posteriormente conmutada pola cadea perpetua.

A capela ardente do corpo de Kennedy instalouse en Nova York, concretamente na catedral St. Patrick, o cal permitiu que fose visitada por un gran número de persoas durante os dous días que precederon a un multitudinario funeral. O seu corpo atópase soterrado preto do seu irmán John no Cemitirio Nacional de Arlington. A súa morte supoxo un aumento da protección dos candidatos presidenciais por parte do Servizo Secreto dos Estados Unidos. Hubert Humphrey, vicepresidente saínte, foi nomeado candidato demócrata á presidencia, pero finalmente foi derrotado por Richard Nixon.

Do mesmo xeito que a morte do seu irmán, o asasinato de Robert Kennedy e as circunstancias que o envolven deron pé a un gran número de hipóteses e teorías conspiratorias. É un dos dous únicos senadores estadounidenses asasinados (o outro foi Huey Long).

## Notas 
## Véxase tamén 
### Bibliografía 
* 
* 
* 
* 

### Outros artigos 
* Asasinato de John F. Kennedy
Gloucester

**Gloucester** é unha cidade de Inglaterra, capital do condado de Gloucestershire, situada no suroeste do país, nunha beira do río Severn, preto da fronteira con Gales. A súa poboación estimada é de 125.649 habitantes (en 2014).

A cidade foi fundada polos romanos no ano 97 durante o goberno do emperador Nerva co nome *Colonia Glevum Nervensis*.

## Véxase tamén 
### Ligazóns externas 
*Páxina web de Gloucester 
### Outros artigos 
* Gloucester Rugby
* Kingsholm Stadium
Martin Bäumle

**Martin Bäumle**, nado o 3 de xuño de 1964 en Thalwil, é un químico atmosférico e político suízo, presidente do Partido Verde Liberal.

## Traxectoria 
Tras rematar química na Escola Politécnica Federal de Zürich, logrou o diploma de estudos avanzados en ciencias da atmosfera. Traballou na medición e análise da contaminación atmosférica, en especial dos hidrocarburos. Entre 2003 e 2007 dirixiu a súa propia empresa, *Bäumle Messungen und Beratungen*.

Desde 1981 foi membro da asociación *Gruppe Energie und Umwelt* de Dübendorf e estivo como o seu representante na dirección do Partido Verde do cantón de Zürich. Foi deputado no Gran Consello de Zürich entre 1987 e 1995 e de novo de 1999 a 2004. Foi tamén concelleiro en Dübendorf entre 1990 e 1998, e nese ano entrou no executivo local encargándose do departamento de finanzas. Entre 1998 e 2004 foi o presidente do Partido Verde cantonal. Reelixido no goberno local de Dübendorf en 2006 e 2010.

Entrou no Consello Nacional nas eleccións de 2003. No ano seguinte produciuse unha escisión nos verdes de Zürich, marchando os sectores máis liberais do partido, entre eles Bäumle, que formaron o Partido Verde Liberal de Zürich do que foi un dos copresidentes. Reelixido no Consello Nacional en 2007, estableceuse unha estrutura nacional para o seu partido, que o elixiu como presidente. Nas eleccións de 2012 o seu partido foi un dos grandes vencedores pasando de 3 deputados a 12 e o 5,4% dos votos.
## Véxase tamén 
## Ligazóns externas 
* Web de Martin Bäumle
* Perfil de Martin Bäumle na web da Asemblea Federal de Suíza

## Notas
Sisnando II de Iria

**Sisnando Méndez** ou **Sisnando Menéndez,**  máis coñecido como **Sisnando II de Iria**, finado o 29 de marzo de 968, foi un nobre e bispo galego da Idade Media, que se fixo cargo dos enclaves militares para a defensa da costa galega contra os ataques de piratas viquingos e sarracenos. No ano 968, liderou a defensa de Santiago de Compostela ante os ataques das tropas de Gunrod, falecendo en combate por un frechazo.

## Traxectoria 
Fillo dos condes de Présaras Hermenexildo Aloitez e Paterna Gundesindez (fundadores do mosteiro de Santa María de Sobrado dos Monxes), foi bispo de Iria de xeito case ininterrompido entre 951 e 968. A diferenza da maior parte da nobreza galega, deu o seu apoio aos nobres casteláns. cando foi violentado no seu apousento a noite de Nadal do ano 966.

No ano 968 entran en Galiza os viquingos de Gunrod e aproveitando a desorde avanzan por estes territorios sen apenas resistencia. Nin Ramiro III, que sucedera a Sancho I no trono de León con tan só cinco anos, nin unha parte importante da nobreza galega, que era inimiga de Ramiro III, apoiaron as mulleres rexentes (a súa nai Tareixa e a súa tía Elvira), que non puideron organizar un exército para facer fronte aos escandinavos. Os campesiños fuxiron dos campos e os viquingos cometeron todo tipo de desmandos; o exército de Gunrod arrasou as igrexas de Boente e de Santa Olalla de Curtis, e os seus monxes foron feitos prisioneiros.

En marzo de 968 Gunrod chegou ás portas de Compostela, onde acampou á espera de poder entrar, con promesas que logo non cumpriron, para saquear a cidade. Mais Sisnando II encargárase da súa fortificación e organizou un exército que o 29 de marzo do ano 968 se enfrontou aos viquingos na batalla de Fornelos, parroquia de Rarís. En terras de Teo, o bispo Sisnando púxose á fronte das súas tropas de cabalaría, pero a súa temeridade levouno ao medio do campo de batalla sen maior defensa que o seu valor e morreu dun frechazo inimigo. As súas tropas foron derrotadas e os viquingos entraron en Compostela.

## Notas 
## Véxase tamén
### Bibliografía 
* 
* 
* 
* 
*
Gunrod

**Gunrod**, **Gunrød**,  **Gudrød** ou **Gunderedo** (do nórdico antigo: *Guðrǫðr*) (m. 970) foi un caudillo viquingo noruegués considerado rei do mar (*sækonungr*). Posibelmente Gunrod tivese parentesco familiar, primo ou irmán, con Harald II de Noruega.

## Traxectoria
Dende as súas bases permanentes no Loira lanzou sanguentas incursións nas costas cantábricas da Península Ibérica con cen naves armadas no 968, asentándose en Galiza durante un ano enteiro.
En marzo de 968 Gunrod chegou ás portas de Santiago de Compostela, o bispo Sisnando Menéndez encargouse da defensa e o 29 de marzo de 968 enfrontouse aos viquingos na batalla de Fornelos, foi derrotado e morreu dun frechazo. Os viquingos entraron na cidade sen máis resistencia.

O conde Gonzalo Sánchez rematou coa aventura viquinga no ano 970 lanzando un ataque cun poderoso exército que venceu aos nórdicos en cruenta batalla e tras capturar a Gunrod e os superviventes da súa frota, pasounos a todos a coitelo. Unha resposta tan sanguenta probabelmente debeuse a que no século X se chegou a dicir que, vistos os precedentes de expedicións previas, o viquingo era peor inimigo que o mouro.

## Notas 
## Véxase tamén 
### Bibliografía 
*
*
*
*
*
*

### Outros artigos 
* Viquingos en Galicia
Gonzalo Sánchez

**Gonzalo Sánchez**, nado arredor de 920,  foi un conde galego.

## Traxectoria 
En 956, ou en 958, rebelouse contra Sancho I de León, o Craso.

Foi xefe dos exércitos na fronteira da actual Galiza contra os musulmáns. 

Sobresae pola derrota que inflixiu ao exército de Gunrod de Noruega o cal permaneceu preto de tres anos en terras galegas, matando e saqueando, pero cando regresaron ás súas naves cargados con botín e prisioneiros foron interceptados polo conde Gonzalo que conseguiu vencelos nos arredores da ría de Ferrol, no ano 970, dando morte a Gunrod de Noruega, o seu *sækonungr*, e tamén queimou a maioría das súas naves e executou a todos os viquingos.

## Notas 
## Véxase tamén 
### Bibliografía 
*Gustavo Fabra Barreiro.  *Los Gallegos* (en castelán). ISBN 8470900064
*Ramón Otero Pedrayo. *Guía de Galicia*. ISBN 9788471543653
Asasinato de John F. Kennedy

O **asasinato de John F. Kennedy**, presidente dos Estados Unidos, ocorreu o venres 22 de novembro de 1963 en Dallas (Texas), ás 12:30 hora local CTS (18:30 UTC).

Despois de que a caravana presidencial atravesase a baixa velocidade o centro da cidade e cando a limusina presidencial descapotada pasaba por Dealey Plaza, Kennedy foi mortalmente ferido por disparos de arma de fogo. Foi o cuarto presidente dos Estados Unidos en ser vítima dun asasinato e o oitavo en morrer no exercicio do seu cargo.

## Véxase tamén 
### Outros artigos 
* Asasinato de Robert F. Kennedy
### Ligazóns externas
* The President John F. Kennedy Assassination Records Collection – National Archives and Records Administration 
* JFK Assassination:A look back at the death of President John F. Kennedy 50 years ago – CBS News 
*
Vicerrei de Galicia

O **vicerrei de Galiza** era o representante do rei en Galiza.

A súa instauración tivo lugar ao pouco tempo da viaxe que os Reis Católicos realizaron a Santiago de Compostela en 1486, co que se deu por finalizado o proceso de toma de control do reino.

Algúns dos vicerreis de Galiza foron: Lorenzo IV Suárez de Figueroa y Córdoba, Guillén Ramón de Moncada y Castro e Tomás de la Cerda y Aragón.

## Véxase tamén 
### Outros artigos 
* Capitáns xenerais de Galiza
* Reis de Galiza
Johann Christian Bach

**Johann Christian Bach**, nado en Leipzig o 5 de setembro de 1735 e finado en Londres o 1 de xaneiro de 1782, foi un compositor de música clásica, fillo de Johann Sebastian Bach. Pasou parte da súa vida en Londres, onde o coñecían como John Bach.

## Traxectoria 
Johann Christian Bach era fillo de Johann Sebastian Bach e Anna Magdalena Bach. Cando naceu seu pai tiña xa 50 anos e foi el quen lle deu as primeiras nocións musicais, continuando como o seu profesor ata a súa morte, cando Johann Christian tiña 15 anos. Marchou logo a Berlín, á casa do seu medio irmán Carl Philipp Emanuel Bach. Bach estableceuse en Italia en 1756, estudou con Giovanni Battista Martini, en Boloña, e foi organista na catedral de Milán desde 1760. Desa época data a súa conversión do luteranismo ao catolicismo e as súas primeiras óperas serias. En 1762, Bach mudouse a Londres, foi o profesor de música da raíña Sofía Carlota, de orixe alemá. A estrea de tres óperas no King's Theatre, entre elas *Orione* o 19 de febreiro de 1763, estabeleceu a súa reputación en Inglaterra. En Londres coñeceu a Carl Friedrich Abel e no período 1764-1765 interpretaron xuntos nos coñecidos como concertos Abel-Bach nos que se por vez primeira se tocaron moitas obras de Joseph Hayden en Inglaterra.

Unha das súas obras culminantes é a ópera *Temistocles*, unha ampla revisión do libreto de Metastasio, que se estreou o 5 de novembro de 1772 en Mannheim. Pero a finais desa década, a súa música perdeu popularidade e as dificultades económicas fixeron que se establecera nun arrabalde de Londres.

## Estilo e obra 
miniatura|Páxina do manuscrito do *Salve regina de Bach*
Johann Christian compuxo nun estilo galante, coa súa énfase na melodía e no acompañamento, incorporando frases musicais equilibradas, cun vocabulario harmónico reducido; nunha liña oposta ás intricadas liñas da música barroca. O seu estilo influenciou fortemente ao Mozart máis novo  Bach é autor de 13 óperas, case 50 sinfonías, 15 sinfonías concertantes, e arredor de 30 concertos.

## Notas 
## Véxase tamén 
### Ligazóns externas 
* J C Bach (classic.net)
* J C Bach (classicalarchives.com)
* J C Bach (pianosociety.com)
* "Gainsborough and Musia" por Brian Robins
* 
* 
* Flute sonatas, W. B 10–15, edición de 1780 (Da Sibley Music Library Digital Scores Collection)
Eusebio Vence Calviño

**Eusebio Vence Calviño**, nado en Riobó (Rodeiro) en 1857 e finado en Palos de la Frontera en 1932, foi un sacerdote, xornalista e escritor galego.

## Traxectoria 
Estudou no Seminario de Lugo e ordenouse sacerdote. Foi administrador de *El Lucense* e colaborou na revista *Galicia*. Trasladouse a Vigo e foi redactor de *Faro de Vigo*, dirixiu *La Integridad*, foi redactor de *El Criterio Gallego* e fundou *El Restaurador*. Tomou os hábitos franciscanos co nome de Frei León. Dirixiu *La Voz de San Antonio* e en 1923 foi nomeado Superior do Convento de Santa María da Rábida en Palos de la Frontera. Publicou *Guía Histórica del Monasterio de Santa María de la Rábida* en 1929.

## Véxase tamén 
### Ligazóns externas 
* Eusebio Vence Calviño, un propagandista católico
Pertegueiro maior de Santiago

miniatura|Retrato do século XVII de Pedro Fernández de Castro, foi pertegueiro maior de Santiago.
O **pertegueiro maior de Santiago** é unha dignidade da arquidiocese católica latina de Santiago de Compostela.

## Descrición 
O cargo de pertegueiro maior de Santiago era desempeñado por membros da alta nobreza e tiña funcións militares, policiais e xudiciais así como rendas provenientes das terras do arciprestado, razón pola cales foi un cargo moi codiciado a finais da Idade Media, tanto en terras compostelás como nas dos mosteiros, onde os nobres locais pelexaban entre si por acceder ao cargo co fin de cobrar substanciosas rendas. Entre as funcións militares contábanse a de acaudillar as milicias episcopais compostelás e socorrer coas mesnadas propias o arcebispo de Santiago de Compostela e o seu territorio.

## Pertegueiros maiores de Santiago 
Algúns dos pertegueiros maiores de Santiago na Idade Media foron as seguintes persoas, todos eles membros da alta nobreza, ou mesmo emparentados coa realeza:
* Estevo Fernández de Castro, señor de Lemos e Sarria e adiantado maior do Reino de Galicia.
* Fernando Rodríguez de Castro, señor de Lemos e Sarria e bisneto do rei Afonso IX de León.
* Afonso de Valencia, señor de Valencia de Don Juan e Mansilla e neto de Afonso X o Sabio.
* Felipe de Castela, infante de Castela e fillo do rei Sancho IV de Castela.
* Pedro Fernández de Castro, señor de Lemos, Monforte e Sarria, e neto do rei Sancho IV de Castela.
* Pedro Henríquez de Castela, condestable de Castela e neto de Afonso XI de Castela.
* Fradique Henríquez de Castela, fillo do anterior e bisneto de Afonso XI de Castela.

## Notas 
## Véxase tamén 
### Outros artigos 
* Arquidiocese de Santiago de Compostela
### Bibliografía 
* Armesto, Victoria (1969). *Galicia feudal*. Volumen 1 (1ª edición). Vigo: Editorial Galaxia.
* Pardo de Guevara y Valdés, Eduardo; Eduardo José Pardo, Instituto Padre Sarmiento de Estudios Gallegos (2000). Fundación Pedro Barrié de la Maza, ed. *Los señores de Galicia: tenentes y condes de Lemos en la Edad Media: Galicia histórica* (1ª edición) (en castelán). A Coruña. ISBN 84-89748-71-3.
* Salazar y Acha, Jaime de (2000). Centro de Estudios Políticos y Constitucionales, ed. *La casa del Rey de Castilla y León en la Edad Media*. Colección Historia de la Sociedad Política, dirigida por Bartolomé Clavero Salvador (1ª edición) (en castelán). Madrid: Rumagraf S.A. ISBN 978-84-259-1128-6.
Todd Dunivant

**Todd Dunivant** nado o 26 de decembro de 1980, é un ex xogador estadounidense de fútbol. Xogou toda a súa carreira na MLS. Retirouse no ano 2015 cando era xogador do Los Angeles Galaxy. Foi internacional coa selección de fútbol dos Estados Unidos en dúas ocasións . O seu posto habitual era o lateral esquerdo, aínda que tamén podía exercer coma defensa central.

## Equipos e estatísticas 
*Actualizado a 27 de novembro de 2016.*

## Títulos 
### Nacionais 
* MLS Cup (5): 2003, 2005, 2011, 2012, 2014
* Lamar Hunt U.S. Open Cup : 2005
* Major League Soccer Supporter's Shield (2): 2010, 2011

### Individuais 
* Equipo ideal da MLS: 2011

## Notas
Gran Buda de Tailandia

O **Gran Buda de Tailandia**, tamén coñecido como **Phra Buddha Maha Nawamin** ou **Mahaminh Sakayamunee Visejchaicharn**, é a meirande estatua de Tailandia e a novena máis alta do mundo.

Atópase no mosteiro Wat Muang, na provincia de Ang Thong. Érguese 92 m sobre o chan e posúe 63 m de ancho na súa base. A súa construción comezou en 1990 e rematou en 2008. Está feita de cemento e pintada de ouro.

## Notas 
## Véxase tamén 
### Outros artigos 
*Budismo
*Arte budista
*Lista das estatuas máis altas
Martin Landolt

**Martin Landolt**, nado o 30 de xuño de 1968 en Näfels, é un político suízo, presidente do Partido Burgués Democrático Suízo.

## Traxectoria 
Landolt realizou a súa formación de empregado de banca no Banco Cantonal de Glarus, mais logo continuou a súa formación nunha escola superior de administración de empresas. Entre novembro de 2010 e outubro de 2013 foi conselleiro político de UBS.

Landolt entrou en 1998 no Gran Consello de Glarus nas listas da Unión Democrática do Centro. De 2003 até 2008 foi vicepresidente da sección cantonal do partido. O 19 de maio de 2008 anunciou a súa marcha do partido, argüíndo que as ideas liberais xa non encaixaban co partido. Asumiu entón a presidencia da Fracción Liberal, os disidentes da UDC, no seo do parlamento de Glarus e estivo entre os fundadores do Partido Burgués Democrático Suízo, converténdose en presidente da sección cantonal. O 8 de febreiro de 2009 entrou, nunha elección parcial, no Consello Nacional. O 5 de maio de 2012 substituíu a Hans Grunder como presidente do PBDS.

## Notas
Muhammad: The Messenger of God

***Muhammad: The Messenger of God*** é un filme épico islámico iraniano dirixido por Majid Majidi. O filme sitúase no século VI e a historia céntrase na infancia do profeta islámico Mahoma. É a produción con maior orzamento do cinema iraniano. 
## Desenvolvemento 
O desenvolvemento da película comezou en 2007, e Majidi escribiu o primeiro borrador do guión en 2009. En 2011 construíuse na cidade de Qom un colosal decorado onde se gravou a maior parte do filme, mais algunhas das escenas filmáronse en Suráfrica. Durante a rodaxe, Majdi traballou cun equipo de historiadores e arqueólogos para darlle maior veracidade á época e á infancia de Mahoma.

A estrea do filme ía ser no Festival Internacional de Cinema de Fajr o 1 de febreiro de 2015 mais por mor de dificultades técnicas non se puido proxectar. Realizouse unha proxección especial para críticos, directores e xornalistas o 12 de febreiro de 2015 en Teherán e ao cabo a estrea foi o 27 de agosto de 2015 no Festival Internacional de Cinema de Montreal e nas salas comerciais en Irán.

miniatura|220x220px|A cidade de Qom, onde se filmou a maior parte do filme

## Recepción 
Os críticos cinematográficos iranianos déronlle polo xeral boas críticas ao filme, Nos medios europeos houbo críticas favorables, como a de *The Guardian* e outras negativas como a de *Variety*. Pero en sectores relixiosos sunnitas houbo unha crítica moi dura, xa antes da estrea. En febreiro de 2015, a Universidade Al-Azhar pediulle a Irán que prohibise o filme, segundo a universidade banalízase a santidade dos mensaxeiros de Deus.

## Notas 
## Véxase tamén 
### Outros artigos 
* Filmes de Irán propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar
### Ligazóns externas 
* Sitio web oficial
* O filme en IMD
Convención Baptista do Sur

A **Convención Baptista do Sur** (en , **SCB**) é unha denominación baptista dos Estados Unidos de América, onde é a maior organización protestante, con arredor de 16 millóns de membros. Foi fundada en Xeorxia en maio de 1845.
Pavel Ponomarev

**Pavel Ponomarev** (en ), nado como **Georgii Vasilevich Ponomarev** o 19 de febreiro de 1952 en Qarağandı (RSS de Kazakhstán), é un bispo da Igrexa ortodoxa rusa, dende 2013 metropolita de Minsk e Sluck e exarca de Belarús.
Xoán Froilaz Mariño

**Xoán Froilaz Mariño** (1200 - c. 1250) foi un cabaleiro medieval do Reino de Galiza e de Portugal, onde foi señor da *Domus Fortis*, denominada Torre dos Mariños ou Torres do Martelo (que sería herdanza doutro dos seus célebres descendentes, don Paio Gómez Chariño) situada na freguesía de São Martinho de Alvaredo, preto a Galiza, en xurisdición de Valadares. Viviu nas terras de Valadares onde exerceu o cargo de gobernador por orde real. Conde e duque de Valadares, conde de Alfavarra cando se converteu en par do novo reino portugués.

## Familia 
Fillo de don Froilaz, duque e conde (1170 -?) e da Serea Marinha (Dona Marina Marinha, c. 1170 -?) casou con Elvira Ordóñez de Bovida (Bóveda, 1220 -?), filla de Garcia Ordonhes de Bovida, señor de Bóveda:

* Paio Eans Mariño (1210 -?) casou con Maior Fernández Turrichão,
* Gonzalo Eans Mariño (1220 -?) casou con Tareixa Fernández,
* Pedro Eans Mariño (1250 -?) casou dous veces, a primeira con Sancha Vasques Sarraza e a segunda con Tareixa Pires Mourão,
* Marti Eans Mariño (1230 -?),
* Xoán Eans Mariño.
* Xoán II Eans Mariño. 
* Osorio Eans Mariño.
* Sancha Eans Mariño.
* Arina Eans Mariño.

Os xenealoxistas coinciden en que era membro da poderosa casa de Traba aínda que os documentos e testamentos o fan fillo de don Fernán Pérez de Traba (1090-1155) e de Sancha González de Lara.

## Dignidades 
José da Costa Felqueiras Gayo, faino 11º mestre da Orde de Avis e 8º mestre da Orde de Cristo. Cabaleiro da Orde do Temple e de Alcántara, Xoán Froilaz Mariño non consta na lista dos grandes mestres desa orde, e a Orde de Cristo data de 1319  .

No *Nobiliario de familias de Portugal*, dise que Xoán Froilaz Mariño, era montero maior do rei e fillo de Froilaz, cabaleiro vido a Galiza con don Mendo cabaleiro medieval chegado de Francia. Situación que cae polo seu propio peso; xa que, o dito don Mendo aparece relacionado na conquista de Coímbra moitos anos antes.

Don Mendo, está historicamente identificado con don Hermenexildo Guterrez *O Grande* (842-920), conde de Coímbra e duque de Portugal, ilustre figura do século IX e antepasado dos Traba e os Mariño a través do seu fillo don Guterre Menende, conde de Coímbra e duque de Portugal.

## Bibliografía
* José da Costa Felgueiras Gayo, Nobiliario das Familias de Portugal, Carvalhos de Basto, 2ª Edição, Braga, 1989. vol. VI-px. 550 (Marinhos).
* Enciclopedia Salvat. Tomo M, páxina 121.
* Diccionario Heráldico y Genealógico de Apellidos Hispanos y Americanos. Alberto García Carrafa. Tomo L. M. Páxina 17, 18, 19.
## Notas
Aforcado, azorrado e desmembrado

[dereita|miniatura|Execución de [Hugh Despenser o Novo representada nunha obra do cronista francés Jean Froissart.]]
**Aforcado, azorrado e desmembrado** (en  ou, por veces, *hung, drawn and quartered*) foi un tipo de execución implantada en Inglaterra a partir do ano 1351 que era aplicada a aqueles que eran considerados culpables de alta traizón. Porén, este tipo de castigo foi rexistrado por vez primeira durante o reinado de Henrique III (1216-1272) e do seu sucesor, Eduardo I (1272–1307). Os convictos eren atados a un panel de madeira e azorrados por un cabalo até o lugar da execución, onde eran aforcados (até estar a piques de morrer), emasculados, eviscerados, decapitados e desmembrados (cortados en catro partes). Os restos eran a miúdo expostos en lugares importantes arredor do país, como a ponte de Londres. Por razóns de decencia pública, as mulleres convictas de alta traizón eran queimadas na fogueira.

A severidade da sentenza medíase segundo a seriedade do crime. Como se trataba dun ataque contra a autoridade do monarca, a alta traizón era considerada un acto deplorable abondo como para esixir o castigo máis extremo para o infractor. Malia que algúns convictos conseguiron a conmutación da pena e acabaron dun xeito menos ignominioso, durante os diversos séculos que se aplicou esta sentenza moitos homes culpables de alta traizón foron obxecto desta pena capital. Entre eles cóntanse sacerdotes católicos executados durante a época isabelina e moitos dos involucrados na morte do monarca Carlos I de Inglaterra no ano 1649.

Malia que a lei do Parlamento inglés que define a alta traizón aínda fica nos libros estatutarios do Reino Unido, nun longo período de reforma legal do século XIX a sentenza *aforcado, azorrado e desmembrado* ("hanged, drawn and quartered") foi cambiada por *azorrado, afocardo até a morte e decapitado e desmembrado postumamente* ("drawing, hanging until dead, and posthumous beheading and quartering"). En 1870, a lei volveuse obsoleta, e en 1998 aboliuse a pena de morte por traizón.

## Notas 
## Véxase tamén
### Bibliografía
* 
* 
*
Aeroporto de Ámsterdam-Schiphol

O **aeroporto de Ámsterdam-Shiphol** (IATA: **AMS**, ICAO: **EHAM**), en neerlandés *Luchthaven Schiphol* e en inglés *Amsterdam Airport Schiphol* (pronuncia [ˈsxɪpɦɔl]) é o maior aeroporto de Holanda e o quinto da Unión Europea por número de viaxeiros, 54 millóns en 2014. Shiphol está situado a 15&nbsp;km de Ámsterdam e comunicado coa cidade por autoestrada (E19), trens rexionais (baixo o aeroporto está a estación de tren con ligazón coa estación de Amsterdam Centraal), autobuses e taxis. Ten vos directos dende o Aeroporto da Lavacolla.

Schiphol é centro de conexión para KLM e a súa afiliada rexional KLM Cityhopper, ademais de para Corendon Dutch Airlines, Martinair, Transavia e TUI fly Netherlands. O aeroporto tamén serve como centro de conexións europeo para Delta Air Lines e como base para easyJet, Small Planet Airlines e Vueling.

## Aeroliñas e destinos
### Pasaxeiros
### Carga
## Notas
Índice de Liberdade de Prensa

miniatura|500x500px|Índice de Liberdade de Prensa en 2014
O **Índice de Liberdade de Prensa** é unha clasificación anual sobre a liberdade de prensa ealizada pola ONG Reporteiros sen Fronteiras. Reflicte o grao de liberdade dos xornalistas e informadores segundo os cuestionarios enviados ás súas organizacións asociadas, correspondentes, xornalistas, investigadores, xuristas e activistas dos dereitos humanos.

## Índice 
## Notas 
;Referencias
Gran Buda de Leshan

O **Gran Buda de Leshan** (en ) é unha estatua de pedra de 71 m de alto construída durante a dinastía Tang. Está esculpida no cantil que se atopa na confluencia dos ríos Min, Dadu e Qingyi, ao sur da provincia chinesa de Sichuan, preto da cidade de Leshan.

Trátase da meirande estatua de pedra do mundo. Tamén é a maior estatua do mundo que se conserva e que foi construída antes da Idade Moderna. Tanto a paisaxe panorámica do Monte Emei como a paisaxe panorámica do Gran Buda de Leshan foron declaradas Patrimonio da Humanidade pola UNESCO en 1996.

## Galería de imaxes 

Ficheiro:Giant Buddha.JPG|Vista frontal.
Ficheiro:Leshan da fo Flickr feet-head modified.jpg|A estatua vista dende a auga.
Ficheiro:Cliff Side-Leshan Giant Buddha.jpg|O cantil.
Ficheiro:PRC17.jpg|Vista dende o chan.
Ficheiro:The Grand One - a. holdrinet.jpg|Vista dende a parte superior.

## Notas 
## Véxase tamén 
### Ligazóns externas 
*UNESCO
*Máis información 
*Leshan Grand Buddha - Da Fo
### Outros artigos 
*Budismo
*Arte budista
*Lista das estatuas máis altas
Carrán rosado

O **carrán rosado** (*Sterna dougallii*) é unha especie de ave Charadriiforme da familia Sternidae.

## Morfoloxía 
* Ten unha lonxitude de 33 – 36&nbsp;cm e unha envergadura de 67 –76&nbsp;cm.
* En plumaxe de verán, o carapucho e a caluga son negros, mentres en inverno o carapucho está manchado de branco.
* Partes superiores gris perla pálido. Partes inferiores brancas que en verán toman un ton rosado. Coxas brancas. Cola branca, longa e profundamente bifurcada.
* Peteiro vermello na base e escuro na punta. Adoita ser completamente negro en inverno. Patas vermellas escuras.

## Características 
Trátase dunha especie moi semellante ó resto dos carráns. Presenta unha plumaxe máis clara, case branca en voo, co peito lixeiramente rosado e as patas avermelladas. Os inmaturos son máis escuros. Cría comunalmente en praias e illas.

## Distribución 
É unha ave escasa en Europa. Unicamente observable na Península Ibérica e resto de Europa Occidental durante as épocas migratorias, e con presenza non confirmada todos os anos.

## Notas 
## Véxase tamén
Gonzalo de Aguilar

**Gonzalo de Aguilar**, nado en Aguilar de Campoo e finado o 25 de febreiro de 1353 en Sigüenza, foi un eclesiástico castelán, mestre en teoloxía pola universidade de París, sucesivamente cóengo de Palencia e de Burgos, arcediago de Salamanca, en cuxa universidade foi profesor, bispo de Cuenca, de Sigüenza, arcebispo de Santiago de Compostela, e de Toledo. Dende 1345 foi tamén notario maior de Afonso XI.

Algúns autores menciónano tamén como bispo de Burgos, mentres outros omiten algún dos seus episcopados.

## Notas
Colleiteiro

miniatura|250px|Denominacións de orixe de Galicia.
Un **colleiteiro**, tamén coñecido como **adega de colleiteiro**, refírese a un tipo concreto de adega  de Galicia, a cal se caracteriza por elaborar menos de 60.000 litros de viño ao ano, a partir de uva de colleita propia.

O colleiteiro, figura tradicional do rural galego, foi evolucionado á hora de elaborar os seus viños, mantendo viva a tradición, á vez que a combina coas últimas tecnoloxías en elaboración de viños. Na maioría das adegas de colleiteiro, é o propio dono da adega quen se encarga de todo o ciclo de produción, dende o coidado da viña, pasando pola elaboración do viño ata o seu posterior embotellado para a súa comercialización. No mundo do viño encontramos figuras similares á dos colleiteiros como poden ser o concepto de Terroir ou o de Viños de Autor.

## Características 
Un colleiteiro só pode elaborar viño a partir de uva de colleita propia, polo tanto non pode comprar uva ou viño a granel para aumentar a súa produción, non pode elaborar máis de 60.000 litros de viño ao ano e pode vender as súas uvas e/ou o seu viño a outras adegas, e/ou vendelo embotellado baixo marca propia.

## Lexislación 
A figura do Colleiteiro regulouse por primeira vez na Orde do 12 de maio de 1987, sobre condicións esixibles a elaboradores e embotelladores de viño, publicado no Diario Oficial de Galicia do día 8 de xuño de 1987 recolle o seguinte: 

Posteriormente no Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores, publicado no Diario Oficial de Galicia do día 29 de xaneiro de 2007 recolle o seguinte: 

## Na D.O. Ribeiro 
Actualmente só a Denominación de Orixe Ribeiro, a máis antiga de Galicia, recolle a figura do colleiteiro nos seus estatutos. No artigo 17, punto 1, Rexistro de Adegas 

Existe unha asociación profesional, a Asociación de Colleiteiros Embotelladores do Ribeiro, da cal poden ser socios as Adegas de Colleiteiros da Denominación de Orixe Ribeiro que embotellan e comercializan o seu viño, producido unicamente a partir de uvas de colleita propia. Actualmente conta con 29 adegas asociadas.

## Notas 
## Véxase tamén 
### Ligazóns externas 
* Vídeo sobre os Colleiteiros do Ribeiro
Pedro Suárez de Deza

**Pedro Suárez de Deza**, nado en Santiago de Compostela e finado na mesma cidade no ano 1206, foi un sacerdote e bispo galego.

Foi bispo de Salamanca (1166-1173) e posteriormente arcebispo de Santiago de Compostela (1173-1206). Durante o seu mandato en Compostela rematou o pórtico da Gloria da Catedral compostelá. En 1177, organizou a arquidiocese dividíndoa en cinco distritos.

Protexeu o ensino tanto en Salamanca coma en Santiago. Sábese que promoveu nesta última sé os estudos de Dereito.
Alcaligenes

***Alcaligenes*** é un xénero de bacterias gramnegativas, aerobias, con forma de bacilo. Comprende especies móbiles con flaxelos xeralmente peritricos, e máis raramente especies inmóbiles. Algunhas cepas de *Alcaligenes* poden realizar a respiración anaerobia, pero no seu medio debe haber nitrato ou nitrito; doutro modo, o seu metabolismo é respiratorio aerobio e nunca fermentativo. O xénero non usa carbohidratos para a súa nutrición. Viven nos solos e auga, e tamén sobre materiais en descomposición e produtos lácteos, e algunhas nos tractos intestinais de vertebrados. Atopáronse tamén en mostras de sangue, urina, feces, oídos, líquido cefalorraquídeo e feridas. Informouse de infeccións zoonóticas procedentes de furóns. Ocasionalmente causan infeccións oportunistas, incluíndo a septicemia nosocomial.

Algunhas especies de *Alcaligenes* foron utilizadas para a produción industrial de aminoácidos non estándar *A. eutrophus* tamén serve para producir o biopolímero polihidroxibutirato.

Especies de *Alcaligenes* foron atopadas cada vez con máis frecuencia en pacientes de fibrose quística. Nestes pacientes a especie identificada maiormente foi *Alcaligenes xylosoxidans*.

*A. faecalis* é a especie tipo. É móbil, flaxelada, fina e un pouco curvada, non forma esporas, ten crecemento lento, non fermenta nin se encapsula, e é aerobia e gramnegativa. *A. faecalis* pode oxidar o arsenito a arsenato. Esta especie atópase principalmente no tracto gastrointestinal, onde vive como un saprófito inofensivo no 5 ao 19% da poboación normal. *Alcaligenes faecalis* causa septicemia nosocomial, orixinada en hemodiálises ou fluídos intravenosos contaminados, en pacientes inmunocomprometidos.

## Notas 
## Véxase tamén 
### Bibliografía 
* 

### Ligazóns externas 
* Alcaligenes  en Microbewiki.
Irmandade Musulmá

A **Sociedade dos Irmáns Musulmáns** (en ), abreviada como **Irmandade Musulmá**, é unha organización islamista sunnita internacional, fundada en Exipto polo estudoso islámico Hasan al-Bana en 1928. A organización conseguiu apoios ao longo do mundo árabe e influenciou a outros grupos islamista co seu modelo de activismo político mesturado con caridade islámica.

## Notas
Akhmat Kadyrov

**Akhmat Abdulkhamidovich Kadyrov** (en ), nado o 23 de agosto de 1951 en Karaganda (RSS de Kazakhstán) e finado o 9 de maio de 2004 en Groznyi (Chechenia), foi o muftí da República Chechena de Ichkeria na década de 1990, durante a Primeira Guerra de Chechenia e posteriormente. Co estoupido da Segunda Guerra de Chechenia mudou de bando, ofrecendo o seu apoio ao goberno ruso, e o 5 de outubro de 2003 pasou a ser presidente da República de Chechenia. Foi asasinado por islamistas chechenos o 9 de maio de 2004.
## Notas